Lolland-Falsters Stifts-Tidende, 1846-12-31
Hvad en Godseier tilstod os i en Disput om denne Gjenstand, at Sædegaardseiernes Vælgere, naar de skulde have deres fulde Antal Deputerede, ei kunde erholde dette uden at tage med saadanne Subjecter, som maatte ansees for complet udygtige og ubrugelige, gjælder, om end tildeels, saa dog i langt ringere Grad, Kjøbstædernes og de mindre Landeiendomsbesidderes større Valgelasser; thi Mængden at vælge iblandt er her saa stor, at nogenledes antagelige Deputerede maae kunne findes, naar de søges med Omsigt, upartiskhed og efter den rette Maalestok, det er, efter hvad de formaae at virke til det Heles Tarv og Bedste. Forresten indrømme vi villig, at, at finde disse, ei er let; Aarsagerne hertil ere følgende: uagtet den fremadskridende Oplysning og voxende Fædrelandssind, saa staaer dog endnu Pluraliteten af de Valgbare paa en forældet Standpunct, og mangle den fornødne Dannelse og Aandsfrihed; thi det forbedrede Skolevæsen og det Liv og den Bevægelse, som i senere Tider er kommen i Gemytterne, har ei endnu udbredt sig langt og dybt nok, og har meest kun havt Jndflydelse paa den yngre Slægt. Vælgerne ere bundne til visse Kaster, og til saadanne Personer, som ere i Besiddelse af Grundeiendomme, som paa Landet skulle være saa store, at kun et lidet Antal Vælgere besidde saa store. De Deputeredes Antal er meget for stort i Forhold til Landets Størrelse, saa at intet Land, med vort Lands Folkemængde, kan frembringe saamange dygtige Mænd, som vi skulle have Deputerede. Dette følger nu af vore Provindsialstænder, eller af at Riget er udstykket i 6 Dele, hvoraf hver Deel dog maa have et anstændigt Antal. Hertil kommer endnu den Spidsborgerlighed, at man helst tager en Deputeret af sit eget District, istedetfor at tage den Dygtige, hvorsomhelst han fandtes. Vi gaae nu lige til Sagen. De Deputerede for vore to Kjøbstaddistricter i det tilbagelagte Sexennium vare dHrr. J. Sidenius og K. Sidenius. Den Første, har bestandig udviist baade Dygtighed og Frisindethed og Characteerfasthed. Han har opfyldt alle de Fordringer, som med billighed kunne gjøres til en Deputeret, og desuden har han ved flere Leiligheder viist Mod og Uforsagthed i at træde op imod Standsegoisme og Vilkaarlighed, og det saavel i som udenfor Stændersalen. Den kan vel derfor ikke være noget Spørgsmaal om, at han jo bør vælges igjen, og at hans Medborgere ville vise ham den Tillid og Hæder, som han fortjener. Hr. K. Sidenius i Mariebo er vistnok en meget retsindig Mand men som Stænderdeputeret har han ei lagt for Dagen, at han er paa sin Plads. Han er reist bort, naar han burde være bleven paa sin Post, og han har næstendeels hørt til de Stumme. Det 9de Kjøbstaddistrict bør derfor see sig om efter en anden Deputeret. J Rødby er foregaaet et Prøvevalg, hvor alle Stemmer ere faldne paa dHrr. Boghandler Thierry og Procurator Bonnezen, og i Mariebo et, hvor de allerfleste Stemmer faldt paa Hr. Thierry. Men med al tilbørlig Agtelse for de Stemmegivendes gode sunde Forstand, saa betvivle vi dog stærkt disse Candidaters Brugbarhed. Ved nærmere Eftertanke synes det heelt fatteligt, at der om Hr. Bonnezen neppe kan være Tale. Hans Fortjeneste af Kjøbstæderne maa vist forskrive sig fra den allerseneste Tid, og see vi nærmere hen til, hvorfor der vises ham fremfor saa mange af Valgdistrictets andre Borgere denne udmærkede Agtelse, Hæder og Tillid, da begribe vi det ei, saasom han vist ei i streng Dyd og Retskaffenhed og Characterens Gedigenhed overgaaer dem. Om nogensomhelst politisk Dygtighed kan der endnu mindre være Tale hos ham; dette har jo hans Jndlæg i Værnepligtssagen lagt soleklart for Dagen; thi uden videre at indlade os paa denne Sag, hvorom vi forresten tilstaae, at der lader med Grund sig sige Meget for og imod, saa maae dog Alle, selv de, som allerstærkest holde paa Kjøbstædernes Privilegier, være enige i, at hans Artikler i den Sag ere en kolossal Prostitution for ham selv og alle Vedkommende, og de forraade ei blot den yderste politiske Ukyndighed og Udygtighed, men den sidste Artikel ogsaa, at han ei kan skrive for et danne Publicum og i en taalelig Tone. Boghandler Thierry er, efter hvad vi have erfaret fra paalidelige Kilder, en meget honnet Mand; men man frakjender ham den fornødne Dygtighed; dog maa han ubetinget gives Fortrin fremfor Procurator Bonnezen, dersom Valget kun er mellem disse to Vi ville for 9de Kjøbstaddistrict stille Hr. Districtslæge Møller som Candidat; han er en uafhængig og patriotisk Mand, dannet og ædel, og nyder Alles Agtelse. Man har imidlertid sagt os, at han ei vil vælges; men derfor bør ligefuldt stemmes paa ham, og vi troe da, at han vil opfylde sine Medborgeres Ønske og sin egen Pligt. Men i det Tilfælde, at han ei skulde være at formaae hertil, anbefale vi Hr. Cand. juris Hother Hage, som, efter hvad der er os tilskrevet, skal have erklæret sig villig til at modtage Valg til Stænderdeputeret. Hans politiske Grundsætninger er Almeenheden bekjendt. Han har ved flere Leiligheder viist sig som en talentfuld og trofast Kæmper for Nutidens Jdeer, og det danske Folk og det 9de Kjøbstaddistrict kunde maaskee ei paa en smukkere Maade end ved at vælge ham, tilkjendegive, at det i ham mindedes hans forevigede Broder, Johannes Hage, at det vilde afbetale den Gjæld, Fædrelandet endnu er i til ham, fordi han med en Ædelhed, Dygtighed og Kraft, som søger sin Mage, fremkaldte de første Lysglimt af en tilstundende bedre Tid, og brød den Bane, vi have at gaae frem paa, om vi ville gaae frem og ei tilbage. Gaae vi over til de sidst valgte Deputerede for de mindre Landeiendomme, da træffer man den Underlighed at finde Etatsraad Bang for Musse og Fuglse H. ved Siden af Drewsen og B. Christensen for Nørre og Sønder H. og Falster. Dog, naar man huusker den totale Uvidenhed og Sløvhed, som herskede for sex Aar siden blandt de fleste af Bondestanden, naar Talen var om politiske Gjenstande, naar man veed, at dette Districts Beboere ere næsten lutter Fæstere, saa begriber man let, at det kunde lykkes to Lehnsbesidderes Forvaltere at drive Bangs Valg igjennem. Etatsraad Bang kan ei vælges igjen, og Suppleanten Kammerraad Frederichsen vil ei vælges meer. Drewsen vil ei vælges paa Falster, hvorimod han, dersom hans Kræfter tillade ham at møde, vil modtage det Valg som maatte falde paa ham i hans tidligere sjællandske Valgdistrict. Som Valgeandidat for Falster stille vi den forrige Suppleant, P. Steffensen, som i enhver Henseende har staaet sin Prøve iaar, og viist sig som en brugbar Mand; og vi ere enige med dem, som mene, at Bondestanden bør vælge af sin egen Stand, naar denne kan give dygtige Deputerede, og ikke en særdeles udmærket og provet Personlighed er at faae. Bondestanden har ei havt en varmere, modigere og utrætteligere Ven end Balthazar Christensen; han har kæmpet saaledes for den, og døiet Saameget for den, at fortjener Nogen en Guldpokal af Nogen, saa fortjener han af hele den danske Bondestand. Det vilde være en Plet paa Bondestanden og en politisk Galskab uden Lige, dersom han, vi ville ei sige ikke gjenvalgtes, men ikke gjenvalgtes næsten med Eenstemmighed af det District, der valgte ham sidst. Skeer det ikke, saa kan Bondestanden ei vente, at nogen Mand saaledes oftere offver sig for den, som Christensen har gjort. Vælges han ei af Nørre- og Sønderherred, er der endogsaa Fare for, at han slet ikke bliver valgt; fordi det naturligviis aldrig falder noget Valgdistriet ind andet, end at han der vælges igjen. Vi maae derfor høiligen forundre os over det Prøvevalg, som den 10de Decbr. har fundet Sted i Nakskov, og beklage, at saadanne Ting kunne tildrage sig i den meest oplyste Deel af Lolland, samt at den dygtige og uafhængige Selveierbondestand i Nørreherred lader sig saaledes mislede og begaaer saadanne politiske Uting, for ei at kalde det noget Værre, som at forkaste Christensen, en ildprøvet og udmærket Deputeret, og vælge Hr. Proprietair Dreier til Glostrup, som, med alle sine gode Egenskaber, i ingen Maade tør sammenlignes med Christensen. Det gjør os ondt, at Hr. Dreier ei selv strax har desavoueret sine Venner, da han dog er Bondens Ven, at han ei tydeligt har fremstillet for dem, hvad det var for et Selvmord, de vare i Færd med at begaae. For Velanstændighedens og Moralens Skyld, om ei for Andet, maae vi derfor opfordre hele Bondestanden i det 16de Valgdistrict til at møde paa Valgdagen og give Balthazar Christensen Stemmerne, og saaledes undgaae Prostitution og Skandale. Hvo bør da vælges i det 17de Valgdistriet for Musse og Fuglse Herreder, Her er som bekjendt Hr. Møller Clausen stillet som Candidat af Forsamlingen i Ringsted; men vitroe at burde foretrække Dreier for ham eller idetmindste stille ham Dreier ved Siden; da denne Sidste vistnok meget overgaaer ham i Oplysning og Kundskaber. Hr. Dreier har ved Forhandlingerne i Landboforeningen og flere Steder viist sig som en frisindet og dannet Mand og af en bestemt Characteer, ligesom at han ogsaa har Ordet i sin Magt, og Vigtigheden heraf tilstaaer Enhver.